Ericu950/Stoicheia-meter-silver huggingface dataset:
ἢν δὲ μὴ πίθησθε , συλληφθέντες ὑπὸ τῶν ὀρνέων αὖθις ὑμεῖς αὖ παρ ἡμῖν δεδεμένοι παλεύσετε .
εὔδαιμον φῦλον πτηνῶν οἰωνῶν , οἳ χειμῶνος μὲν χλαίνας οὐκ ἀμπισχνοῦνται 0 ·
οὐ δ αὖ θερμὴ πνίγους ἡμᾶς ἀκτὶς τηλαυγὴς θάλπει ·
ἀλλ ἀνθηρῶν λειμώνων φύλλων τ ἐν κόλποις ναίω , ἡνίκ ἂν ὁ θεσπέσιος ὀξὺ μέλος ἀχέτας θάλπεσι μεσημβρινοῖς ἡλιομανὴς βοᾷ .
χειμάζω δ ἐν κοίλοις ἄντροις νύμφαοις οὐρείαις ξυμπαίζων ·
ἠρινά τε βοσκόμεθα παρθένια λευκότροφα μύρτα Χαρίτων τε κηπεύματα .
τοῖς κριταῖς εἰπεῖν τι βουλόμεσθα τῆς νίκης πέρι , ὅσ ἀγάθ , ἢν κρίνωσιν ἡμᾶς , πᾶσιν αὐτοῖς δώσομεν , ὥστε κρείττω δῶρα πολλῷ τῶν Ἀλεξάνδρου λαβεῖν .
πρῶτα μὲν γὰρ οὗ μάλιστα πᾶς κριτὴς ἐφίεται , γλαῦκες ὑμᾶς οὔποτ ἐπιλείψουσι Λαυρειωτικαί ·
ἀλλ ἐνοικήσουσιν ἔνδον , ἔν τε τοῖς βαλλαντίοις ἐννεοττεύσουσι κ ἀκλέψουσι μικρὰ κέρματα .
εἶτα πρὸς τούτοισιν ὥσπερ ἐν ἱεροῖς οἰκήσετε 0 ·
τὰς γὰρ ὑμῶν οἰκίας ἐρέψομεν πρὸς αἰετόν ·
κ ἂν λαχόντες ἀρχίδιον εἶθ ἁρπάσαι βούλησθέ τι , ὀξὺν ἱερακίσκον ἐς τὰς χεῖρας ὑμῖν δώσομεν .
ἢν δέ που δειπνῆτε , πρηγορεῶνας ὑμῖν πέμψομεν .
ἢν δὲ μὴ κρίνητε , χαλκεύεσθε μηνίσκους φορεῖν ὥσπερ ἀνδριάντες 0 ·
ὡς ὑμῶν ὃς ἂν μὴ μῆν ἔχῃ , ὅταν ἔχητε χλανίδα λευκήν , τότε μάλισθ οὕτω δίκην δώσεθ ἡμῖν , πᾶσι τοῖς ὄρνισι κατατιλώμενοι .
τὰ μὲν ἱέρ ἡμῖν ἐστιν ὦρνιθες καλά ·
ἀλλ ὡς ἀπὸ τοῦ τείχους πάρεστιν ἄγγελος οὐδείς , ὅτου πευσόμεθα τ ἀκεῖ πράγματα 0 .
ἀλλ οὑτοσὶ τρέχει τις Ἀλφειὸν πνέων .
ποῦ ποῦ στι , ποῦ ποῦ ποῦ στι , ποῦ ποῦ ποῦ στι ποῦ , ποῦ Πισθέταιρός ἐστιν ἅρχων 0 ;
ἐξῳκοδόμηταί σοι τὸ τεῖχος .
κάλλιστον ἔργον καὶ μεγαλοπρεπέστατον 0 ·
ὥστ ἂν ἐπάνω μὲν Προξενίδης ὁ Κομπασεὺς καὶ Θεογένης ἐναντίω δύ ἅρματε , ἵππων ὑπόντων μέγεθος ὅσον ὁ δούριος , ὑπὸ τοῦ πλάτους ἂν παρελασαίτην 0 .
ἡράκλεις .
τὸ δὲ μῆκός ἐστι , καὶ γὰρ ἐμέτρησ αὔτ ἐγώ , ἑκατοντορόγυιον .
ὦ Πόσειδον τοῦ μάκρους 0 .
τίνες ᾠκοδόμησαν αὐτὸ τηλικουτονί ;
ὄρνιθες , οὐδεὶς ἄλλος , οὐκ Αἰγύπτιος πλινθοφόρος , οὐ λιθουργός , οὐ τέκτων παρῆν , ἀλλ αὐτόχειρες , ὥστε θαυμάζειν ἐμέ .
ἐκ μέν γε Λιβύης ἧκον ὡς τρισμύριαι γέρανοι θεμελίους καταπεπωκυῖαι λίθους .
τούτους δ ἐτύκιζον αἱ κρέκες τοῖς ῥύγχεσιν .
ἕτεροι δ ἐπλινθοφόρουν πελαργοὶ μύριοι ·
ὕδωρ δ ἐφόρουν κάτωθεν ἐς τὸν ἀέρα οἱ χαραδριοὶ καὶ τ ἄλλα ποτόμι ὄρνεα .
ἐπηλοφόρουν δ αὐτοῖσι τίνες ;
ἐρωδιοὶ λεκάναισι 0 .
τὸν δὲ πηλὸν ἐνεβάλλοντο πῶς ;
τοῦτ ὦγάθ ἐξηύρητο καὶ σοφώτατα ·
οἱ χῆνες ὑποτύπτοντες ὥσπερ ταῖς ἄμαις ἐς τὰς λεκάνας ἐνέβαλλον αὐτοῖς τοῖν ποδοῖν 0 .
τί δῆτα πόδες ἂν οὐκ ἂν ἐργασαίατο ;
καὶ νὴ Δί αἱ νῆτταί γε περιεζωσμέναι ἐπλινθοφόρουν ·
ἄνω δὲ τὸν ὑπαγωγέα ἐπέτοντ ἔχουσαι κατόπιν  ὥσπερ παιδία τὸν πηλὸν ἐν τοῖς στόμασιν  αἱ χελιδόνες 0 .
τί δῆτα μισθωτοὺς ἂν ἔτι μισθοῖτό τις ;
φέρ ἴδω , τί δαί 0 ;
τὰ ξύλινα τοῦ τείχους τίνες ἀπηργάσαντ 0 ;
ὄρνιθες ἦσαν τέκτονες σοφώτατοι πελεκᾶντες , οἳ τοῖς ῥύγχεσιν ἀπεπελέκησαν τὰς πύλας ·
ἦν δ ὁ κτύπος αὐτῶν πελεκώντων ὥσπερ ἐν ναυπηγίῳ 0 .
καὶ νῦν ἅπαντ ἐκεῖνα πεπύλωται πύλαις καὶ βεβαλάνωται καὶ φυλάττεται κύκλῳ , ἐφοδεύεται , κωδωνοφορεῖται , πανταχῇ , φυλακαὶ καθεστήκασι καὶ φρυκτωρίαι ἐν τοῖσι πύργοις .
ἀλλ ἐγὼ μὲν ἀποτρέχων ἀπονίψομαι ·
σὺ δ αὐτὸς ἤδη τ ἄλλα δρᾶ .
ἆρα θαυμάζεις ὅτι οὕτω τὸ τεῖχος ἐκτετείχισται ταχύ ;
νὴ τοὺς θεοὺς ἔγωγε 0 ·
καὶ γὰρ ἄξιον 0 ·
ἴσα γὰρ ἀληθῶς φαίνεταί μοι ψεύδεσιν .
ἀλλ ὅδε φύλαξ γὰρ τῶν ἐκεῖθεν ἄγγελος ἐσθεῖ πρὸς ἡμᾶς δεῦρο πυρρίχην βλέπων .
ἰοὺ ἰού , ἰοὺ ἰού , ἰοὺ ἰού 0 .
τί τὸ πρᾶγμα τουτί 0 ;
δεινότατα πεπόνθαμεν .
τῶν γὰρ θεῶν τις ἄρτι τῶν παρὰ τοῦ Διὸς διὰ τῶν πυλῶν εἰσέπτετ ἐς τὸν ἀέρα , λαθὼν κολοιοὺς φύλακας ἡμεροσκόπους .
ὦ δεινὸν ἔργον καὶ σχέτλιον εἰργασμένος 0 .
τίς τῶν θεῶν 0 ;
οὐκ ἴσμεν ·
ὅτι δ εἶχε πτερά , τοῦτ ἴσμεν .
οὔκουν δῆτα περιπόλους ἐχρῆν πέμψαι κατ αὐτὸν εὐθύς ;
ἀλλ ἐπέμψαμεν τρισμυρίους ἱέρακας ἱπποτοξότας , χωρεῖ δὲ πᾶς τις ὄνυχας ἠγκυλωμένος , κερχνῂς τριόρχης γὺψ κύμινδις αἰετός 0 ·
ῥύμῃ τε καὶ πτεροῖσι καὶ ῥοιζήμασιν αἰθὴρ δονεῖται τοῦ θεοῦ ζητουμένου ·
κ ἄστ οὐ μακρὰν ἄπωθεν , ἀλλ ἐνταῦθά που ἤδη στίν .
οὔκουν σφενδόνας δεῖ λαμβάνειν καὶ τόξα ;
χώρει δεῦρο πᾶς ὑπηρέτης ·
τόξευε παῖε , σφενδόνην τίς μοι δότω .
πόλεμος αἴρεται , πόλεμος οὐ φατὸς πρὸς ἐμὲ καὶ θεούς 0 .
ἀλλὰ φύλαττε πᾶς ἀέρα περινέφελον , ὃν ἔρεβος ἐτέκετο , μή σε λάθῃ θεῶν τις ταύτῃ περῶν ·
ἄθρει δὲ πᾶς κύκλῳ σκοπῶν , ὡς ἐγγὺς ἤδη δαίμονος πεδαρσίου δίνης πτερωτὸς φθόγγος ἐξακούεται .
αὕτη σύ , ποῖ ποῖ ποῖ πέτει ;
μέν ἥσυχος , ἔχ ἀτρέμας ·
αὐτοῦ στῆθ ·
ἐπίσχες τοῦ δρόμου .
ποδαπή 0 ;
λέγειν ἐχρῆν ὁπόθεν πότ εἶ .
παρὰ τῶν θεῶν ἔγωγε τῶν Ὀλυμπίων 0 .
ὄνομα δέ σο 0 .
πλοῖον ἢ κυνῆ 0 ;
ἶρις ταχεῖα 0 .
πάραλος ἢ Σαλαμινία 0 ;
ταυτηνί τις οὐ συλλήψεται ἀναπτόμενος τρίορχος ;
ἐμὲ συλλήψεται ;
τί ποτ ἐστὶ τουτὶ τὸ κακόν ;
οἰμώξει μακρά .
ἄτοπόν γε τουτὶ πρᾶγμα 0 .
κατὰ ποίας πύλας εἰσῆλθες ἐς τὸ τεῖχος ὦ μιαρωτάτη ;
οὐκ οἶδα μὰ Δί ἔγωγε κατὰ ποίας πύλας 0 .
ἤκουσας αὐτῆς οἷον εἰρωνεύεται ;
πρὸς τοὺς κολοιάρχας προσῆλθες ;
οὐ λέγεις ;
σφραγῖδ ἔχεις παρὰ τῶν πελαργῶν ;
τί τὸ κακόν 0 .
οὐκ ἔλαβες ;
ὑγιαίνεις μέν ;
οὐ δὲ σύμβολον ἐπέβαλεν ὀρνίθαρχος οὐδείς σοι παρών ;
μὰ Δί οὐκ ἔμοιγ ἐπέβαλεν οὐδεὶς ὦ μέλε .
κ ἄπειτα δῆθ οὕτω σιωπῇ διαπέτει διὰ τῆς πόλεως τῆς ἀλλοτρίας καὶ τοῦ χάους ;
ποίᾳ γὰρ ἄλλῃ χρὴ πέτεσθαι τοὺς θεούς ;
οὐκ οἶδα μὰ Δί ἔγωγε ·
τῇδε μὲν γὰρ οὔ 0 .
ἀδικεῖς δὲ καὶ νῦν .
ἆρά γ οἶσθα τοῦθ ὅτι δικαιότατ ἂν ληφθεῖσα πασῶν Ἰρίδων ἀπέθανες , εἰ τῆς ἀξίας ἐτύγχανες ;
ἀλλ ἀθάνατός εἰμ .
ἀλλ ὅμως ἂν ἀπέθανες .
δεινότατα γάρ τοι πεισόμεσθ , ἐμοὶ δοκεῖ , εἰ τῶν μὲν ἄλλων ἄρχομεν , ὑμεῖς δ οἱ θεοὶ ἀκολαστανεῖτε , κ οὐδέπω γνώσεσθ ὅτι ἀκροατέον ὑμῖν ἐν μέρει τῶν κρειττόνων 0 .
φράσον δέ τοί μοι τὼ πτέρυγε ποῖ ναυστολεῖς ;
πρὸς ἀνθρώπους πέτομαι παρὰ τοῦ πατρὸς φράσουσα θύειν τοῖς Ὀλυμπίοις θεοῖς μηλοσφαγεῖν τε βουθύτοις ἐπ ἐσχάραις κνισᾶν τ ἀγυιάς .
ποίοις θεοῖς 0 ;
ποίοισιν 0 ;
ἡμῖν τοῖς ἐν οὐρανῷ θεοῖς 0 .
θεοὶ γὰρ ὑμεῖς 0 ;
τίς γάρ ἐστ ἄλλος θεός 0 ;
ὄρνιθες ἀνθρώποισι νῦν εἰσιν θεοί , οἷς θυτέον αὐτούς , ἀλλὰ μὰ Δί οὐ τῷ Διί .
ὦ μῶρε μῶρε μὴ θεῶν κίνει φρένας δεινάς , ὅπως μή σου γένος πανώλεθρον Διὸς μακέλλῃ πᾶν ἀναστρέψῃ Δίκη , λιγνὺς δὲ σῶμα καὶ δόμων περιπτυχὰς καταιθαλώσῃ σου Λικυμνίαις βολαῖς .
ἄκουσον αὕτη ·
παῦε τῶν παφλασμάτων ·
ἔχ ἀτρέμα .
φέρ ἴδω , πότερα Λυδὸν ἢ Φρύγα ταυτὶ λέγουσα μορμολύττεσθαι δοκεῖς ;
ἆρ οἶσθ ὅτι Ζεὺς εἴ με λυπήσει πέρα , μέλαθρα μὲν αὐτοῦ καὶ δόμους Ἀμφίονος καταιθαλώσω πυρφόροισιν αἰετοῖς 0 ;
πέμψω δὲ πορφυρίωνας ἐς τὸν οὐρανὸν ὄρνις ἐπ αὐτὸν παρδαλᾶς ἐνημμένους πλεῖν ἑξακοσίους τὸν ἀριθμόν .
καὶ δή ποτε εἷς Πορφυρίων αὐτῷ παρέσχε πράγματα .
σὺ δ εἴ με λυπήσεις τι , τῆς διακόνου πρώτης ἀνατείνας τὼ σκέλει διαμηριῶ τὴν Ἶριν αὐτήν , ὥστε θαυμάζειν ὅπως οὕτω γέρων ὢν στύομαι τριέμβολον .
διαρραγείης ὦ μέλ αὐτοῖς ῥήμασιν .
οὐ ταχέως 0 ;
εὐρὰξ πατάξ 0 .
ἦ μήν σε παύσει τῆς ὕβρεως οὑμὸς πατήρ .
οὔκουν ἑτέρωσε πετομένη καταιθαλώσεις τῶν νεωτέρων τινά 0 ;
ἀποκεκλῄκαμεν διογενεῖς θεοὺς μηκέτι τὴν ἐμὴν διαπερᾶν πόλιν , μηδέ γέ τιν ἱερόθυτον ἀνὰ δάπεδον ἔτι τῇδε βροτῶν θεοῖσι πέμπειν καπνόν .
δεινόν γε τὸν κήρυκα τὸν παρὰ τοὺς βροτοὺς οἰχόμενον , εἰ μηδέποτε νοστήσει πάλιν 0 .
ὦ Πισθέταιρ ὦ μακάρι ὦ σοφώτατε , ὦ κλεινότατ ὦ σοφώτατ ὦ γλαφυρώτατε , ὦ τρισμακάρι ὦ κατακέλευσον .
στεφάνῳ σε χρυσῷ τῷδε σοφίας οὕνεκα στεφανοῦσι καὶ τιμῶσιν οἱ πάντες λεῴ .
δέχομαι .
τί δ οὕτως οἱ λεῲ τιμῶσί με ;
ὦ κλεινοτάτην αἰθέριον οἰκίσας πόλιν , οὐκ οἷσθ ὅσην τιμὴν παρ ἀνθρώποις φέρει , ὅσους τ ἐραστὰς τῆσδε τῆς χώρας ἔχεις .
πρὶν μὲν γὰρ οἰκίσαι σε τήνδε τὴν πόλιν , ἐλακωνομάνουν ἅπαντες ἄνθρωποι τότε , ἐκόμων ἐπείνων ἐρρύπων ἐσωκράτουν σκυτάλι ἐφόρουν , νυνὶ δ ὑποστρέψαντες αὖ ὀρνιθομανοῦσι , πάντα δ ὑπὸ τῆς ἡδονῆς ποιοῦσιν ἅπερ ὄρνιθες ἐκμιμούμενοι 0 ·
πρῶτον μὲν εὐθὺς πάντες ἐξ εὐνῆς ἅμα ἐπέτονθ ἕωθεν ὥσπερ ἡμεῖς ἐπὶ νομόν 0 1 ·
κ ἄπειτ ἂν ἅμα κατῆραν ἐς τὰ βιβλία ·
εἶτ ἀπενέμοντ ἐνταῦθα τὰ ψηφίσματα .
ὠρνιθομάνουν δ οὕτω περιφανῶς ὥστε καὶ πολλοῖσιν ὀρνίθων ὀνόματ ἦν κείμενα .
πέρδιξ μὲν εἷς κάπηλος ὠνομάζετο χωλός , Μενίππῳ δ ἦν χελιδὼν τ οὔνομα , Ὀπουντίῳ δ ὀφθαλμὸν οὐκ ἔχων κόραξ , κορυδὸς Φιλοκλέει , χηναλώπηξ Θεογένει , ἶβις Λυκούργῳ , Χαιρεφῶντι νυκτερίς , Συρακοσίῳ δὲ κίττα 0 1 2 ·
μειδίας δ ἐκεῖ ὄρτυξ ἐκαλεῖτο ·
καὶ γὰρ ᾔκειν ὄρτυγι ὑπὸ στυφοκόπου τὴν κεφαλὴν πεπληγμένῳ 0 .
ᾖδον δ ὑπὸ φιλορνιθίας πάντες μέλη , ὅπου χελιδὼν ἦν τις ἐμπεποιημένη ἢ πηνέλοψ ἢ χήν τις ἢ περιστερὰ ἢ πτέρυγες , ἢ πτεροῦ τι καὶ σμικρὸν προσῆν .
τοιαῦτα μὲν τ ἀκεῖθεν .
ἓν δέ σοι λέγω ·
ἥξουσ ἐκεῖθεν δεῦρο πλεῖν ἢ μύριοι πτερῶν δεόμενοι καὶ τρόπων γαμψωνύχων 0 ·
ὥστε πτερῶν σοι τοῖς ἐποίκοις δεῖ ποθέν .
οὐκ ἆρα μὰ Δί ἡμῖν ἔτ ἔργον ἑστάναι .
ἀλλ ὡς τάχιστα σὺ μὲν ἰὼν τὰς ἀρρίχους καὶ τοὺς κοφίνους ἅπαντας ἐμπίμπλη πτερῶν ·
μανῆς δὲ φερέτω μοι θύραζε τὰ πτερά ·
ἐγὼ δ ἐκείνων τοὺς προσιόντας δέξομαι .
ταχὺ δὴ πολυάνορα τάνδε πόλιν καλεῖ τις ἀνθρώπων .
τύχη μόνον προσείη .
κατέχουσι δ ἔρωτες ἐμᾶς πόλεως .
θάττον φέρειν κελεύω .
τί γὰρ οὐκ ἔνι ταύτῃ καλὸν ἀνδρὶ μετοικεῖν ;
σοφία Πόθος Ἀμβροσία Χάριτες τό τε τῆς ἀγανόφρονος Ἡσυχίας εὐήμερον πρόσωπον 0 .
ὡς βλακικῶς διακονεῖς ·
οὐ θᾶττον ἐγκονήσεις ;
φερέτω κάλαθον ταχύ τις πτερύγων , σὺ δ αὖθις ἐξόρμα  τύπτων γε τοῦτον ὡδί .
πάνυ γὰρ βραδύς ἐστί τις ὥσπερ ὄνος 0 .
μανῆς γάρ ἐστι δειλός .
σὺ δὲ τὰ πτερὰ πρῶτον διάθες τάδε κόσμῳ , τά τε μουσίχ ὁμοῦ τά τε μαντικὰ καὶ τὰ θαλάττι .
ἔπειτα δ ὅπως φρονίμως πρὸς ἄνδρ ὁρῶν πτερώσεις .
οὔ τοι μὰ τὰς κερχνῇδας ἔτι σοῦ σχήσομαι , οὕτως ὁρῶν σε δειλὸν ὄντα καὶ βραδύν .
γενοίμαν αἰετὸς ὑψιπέτας , ὡς ἀμποταθείην ὑπὲρ ἀτρυγέτου γλαυκᾶς ἐπ οἶδμα λίμνας .
ἔοικεν οὐ ψευδαγγελήσειν ἅγγελος .
ᾄδων γὰρ ὅδε τις αἰετοὺς προσέρχεται .
οὐκ ἔστιν οὐδὲν τοῦ πέτεσθαι γλυκύτερον ·
ὀρνιθομανῶ γὰρ καὶ πέτομαι καὶ βούλομαι οἰκεῖν μεθ ὑμῶν κ ἀπιθυμῶ τῶν νόμων .
ποίων νόμων 0 ;
πολλοὶ γὰρ ὀρνίθων νόμοι 0 .
πάντων 0 ·
μάλιστα δ ὅτι καλὸν νομίζεται τὸν πατέρα τοῖς ὄρνισιν ἄγχειν καὶ δάκνειν 0 .
καὶ νὴ Δί ἀνδρεῖόν γε πάνυ νομιζομεν , ὃς ἂν πεπλήγῃ τὸν πατέρα νεοττὸς ὤν .
διὰ ταῦτα μέντοι δεῦρ ἀνοικισθεὶς ἐγὼ ἄγχειν ἐπιθυμῶ τὸν πατέρα καὶ πάντ ἔχειν .
ἀλλ ἔστιν ἡμῖν τοῖσιν ὄρνισιν νόμος παλαιὸς ἐν ταῖς τῶν πελαργῶν κύρβεσιν ·
ἐπὴν ὁ πατὴρ ὁ πελαργὸς ἐκπετησίμους πάντας ποιήσῃ τοὺς πελαργιδέας τρέφων , δεῖ τοὺς νεοττοὺς τὸν πατέρα πάλιν τρέφειν .
ἀπέλαυσά τ ἄρα νὴ Δί ἐλθὼν ἐνθαδί , εἴπερ γέ μοι καὶ τὸν πατέρα βοσκητέον .
οὐδέν γ 0 .
ἐπειδήπερ γὰρ ἦλθες ὦ μέλε εὔνους , πτερώσω σ ὥσπερ ὄρνιν ὀρφανόν 0 .
σοὶ δ ὦ νεανίσκ οὐ κακῶς ὑποθήσομαι , ἀλλ οἷάπερ αὐτὸς ἔμαθον ὅτε παῖς ἦ 0 .
σὺ γὰρ τὸν μὲν πατέρα μὴ τύπτε ·
ταυτηνδὶ λαβὼν τὴν πτέρυγα καὶ τουτὶ τὸ πλῆκτρον θ ἀτέρᾳ , νομίσας ἀλεκτρυόνος ἔχειν τονδὶ λόφον , φρούρει στρατεύου μισθοφορῶν σαυτὸν τρέφε , τὸν πατέρ ἔα ζῆν ·
ἀλλ ἐπειδὴ μάχιμος εἶ , ἐς τ ἀπὶ Θρᾴκης ἀποπέτου κ ἀκεῖ μάχου .
νὴ τὸν Διόνυσον εὖ γέ μοι δοκεῖς λέγειν , καὶ πείσομαί σοι .
νοῦν ἄρ ἔξεις νὴ Δία .
ἀναπέτομαι δὴ πρὸς Ὄλυμπον πτερύγεσσι κούφαις ·
πέτομαι δ ὁδὸν ἄλλοτ ἐπ ἄλλαν μελέων  τουτὶ τὸ πρᾶγμα φορτίου δεῖται πτερῶν .
ἀφόβῳ φρενὶ σώματί τε νέαν ἐφέπων  ἀσπαζόμεσθα φιλύρινον Κινησίαν .
τί δεῦρο πόδα σὺ κυλλὸν ἀνὰ κύκλον κυκλεῖς ;
ὄρνις γενέσθαι βούλομαι λιγύφθογγος ἀηδών .
παῦσαι μελῳδῶν , ἀλλ ὅ τι λέγεις εἰπέ μοι .
ὑπὸ σοῦ πτερωθεὶς βούλομαι μετάρσιος ἀναπτόμενος ἐκ τῶν νεφελῶν καινὰς λαβεῖν ἀεροδονήτους καὶ νιφοβόλους ἀναβολάς .
ἐκ τῶν νεφελῶν γὰρ ἄν τις ἀναβολὰς λάβοι ;
κρέμαται μὲν οὖν ἐντεῦθεν ἡμῶν ἡ τέχνη .
τῶν διθυράμβων γὰρ τὰ λαμπρὰ γίγνεται ἀέρια καὶ σκότιά γε καὶ κυαναυγέα καὶ πτεροδόνητα ·
σὺ δὲ κλύων εἴσει τάχα .
νὴ τὸν Ἡρακλέα σύ γε 0 .
ἅπαντα γὰρ δίειμί σοι τὸν ἀέρα .
εἴδωλα πετεινῶν αἰθεροδρόμων οἰωνῶν ταναοδείρων  ὠόπ 0 .
τὸν ἁλάδρομον ἁλάμενος ἅμ ἀνεμων πνοαῖσι βαίην .
νὴ τὸν Δί ἦ γώ σου καταπαύσω τὰς πνοάς .
τοτὲ μὲν νοτίαν στείχων πρὸς ὁδόν , τοτὲ δ αὖ βορέᾳ σῶμα πελάζων ἀλίμενον αἰθέρος αὔλακα τέμνων 0 .
χαρίεντά γ ὦ πρεσβῦτ ἐσοφίσω καὶ σοφά 0 .
οὐ γὰρ σὺ χαίρεις πτεροδόνητος γενόμενος ;
ταυτὶ πεποίηκας τὸν κυκλιοδιδάσκαλον , ὂς ταῖσι φυλαῖς περιμάχητός εἰμ ἀεί ;
βούλει διδάσκειν καὶ παρ ἡμῖν οὖν μένων Λεωτροφίδῃ χορὸν πετομένων ὀρνέων Κεκροπίδα φυλήν ;
καταγελᾷς μου , δῆλος εἶ .
ἀλλ οὖν ἔγωγ οὐ παύσομαι , τοῦτ ἴσθ ὅτι , πρὶν ἂν πτερωθεὶς διαδράμω τὸν ἀέρα .
ὄρνιθες τίνες οὐδὲν ἔχοντες πτεροποίκιλοι , τανυσίπτερε ποικίλα χελιδοῖ 0 ;
τουτὶ τὸ κακὸν οὐ φαῦλον ἐξεγρήγορεν .
ὅδ αὖ μινυρίζων δεῦρό τις προσέρχεται .
τανυσίπτερε ποικίλα μάλ αὖθις .
ἐς θο ἰμάτιον θ οἰμάτιον τὸ σκόλιον ᾄδειν μοι δοκεῖ , δεῖσθαι δ ἔοικεν οὐκ ὀλίγων χελιδόνων .
τίς ὁ πτερῶν δεῦρ ἐστὶ τοὺς ἀφικνουμένους ;
ὁδὶ πάρεστιν ·
ἀλλ ὅτου δεῖ χρὴ λέγειν .
πτερῶν πτερῶν δεῖ ·
μὴ πύθῃ τὸ δεύτερον .
μῶν εὐθὺ Πελλήνης πέτεσθαι διανοεῖ ;
μὰ Δί ἀλλὰ κλητήρ εἰμι νησιωτικὸς καὶ συκοφάντης  ὦ μακάριε τῆς τέχνης .
καὶ πραγματοδίφης .
εἶτα δέομαι πτερὰ λαβὼν κύκλῳ περισοβεῖν τὰς πόλεις καλούμενος .
ὑπὸ πτερύγων τι προσκαλεῖ σοφώτερον ;
μὰ Δί ἀλλ ἵν οἱ λῃσταί τε μὴ λυπῶσί με , μετὰ τῶν γεράνων τ ἐκεῖθεν ἀναχωρῶ πάλιν , ἀνθ ἕρματος πολλὰς καταπεπωκὼς δίκας .
τουτὶ γὰρ ἐργάζει σὺ τ οὔργον ;
εἰπέ μοι , νεανίας ὢν συκοφαντεῖς τοὺς ξένους ;
σκάπτειν γὰρ οὐκ ἐπίσταμαι .
ἀλλ ἔστιν ἕτερα νὴ Δί ἔργα σώφρονα , ἀφ ὧν διαζῆν ἄνδρα χρῆν τοσουτονὶ ἐκ τοῦ δικαίου μᾶλλον ἢ δικορραφεῖν 0 .
ὦ δαιμόνιε μὴ νουθέτει μ ἀλλὰ πτέρου .
νῦν τοι λέγων πτερῶ σε .
καὶ πῶς ἂν λόγοις ἄνδρα πτερώσειας σύ ;
πάντες τοῖς λόγοις ἀναπτεροῦνται .
πάντες 0 ;
οὐκ ἀκήκοας , ὅταν λέγωσιν οἱ πατέρες ἑκάστοτε τοῖς μειρακίοις ἐν τοῖσι κουρείοις ταδί ;
δεινῶς γέ μου τὸ μειράκιον Διειτρέφης λέγων ἀνεπτέρωκεν ὥσθ ἱππηλατεῖν .
ὁ δέ τις τὸν αὑτοῦ φησιν ἐπὶ τραγῳδίᾳ ἀνεπτερῶσθαι καὶ πεποτῆσθαι τὰς φρένας .
λόγοισί τ ἄρα καὶ πτεροῦνται ;
φήμ ἐγώ .
ὑπὸ γὰρ λόγων ὁ νοῦς τε μετεωρίζεται ἐπαίρεταί τ ἄνθρωπος .
οὕτω καί σ ἐγὼ ἀναπτερώσας βούλομαι χρηστοῖς λόγοις τρέψαι πρὸς ἔργον νόμιμον .
ἀλλ οὐ βούλομαι .
τί δαὶ ποιήσεις ;
τὸ γένος οὐ καταισχυνῶ .
παππῷος ὁ βίος συκοφαντεῖν ἐστί μοι .
ἀλλὰ πτέρου με ταχέσι καὶ κούφοις πτεροῖς ἱέρακος ἢ κερχνῇδος , ὡς ἂν τοὺς ξένους καλεσάμενος κ ᾆτ ἐγκεκληκὼς ἐνθαδὶ κατ αὖ πέτωμαι πάλιν ἐκεῖσε 0 .
ὡδὶ λέγεις ·
ὅπως ἂν ὠφλήκῃ δίκην ἐνθάδε πρὶν ἥκειν ὁ ξένος 0 .
πάνυ μανθάνεις .
κ ἄπειθ ὁ μὲν πλεῖ δεῦρο , σὺ δ ἐκεῖσ αὖ πέτει ἁρπασόμενος τὰ χρήματ αὐτοῦ .
πάντ ἔχεις .
βέμβικος οὐδὲν διαφέρειν δεῖ .
μανθάνω βέμβικα ·
καὶ μὴν ἔστι μοι νὴ τὸν Δία κάλλιστα Κορκυραῖα τοιαυτὶ πτερά .
οἴμοι τάλας μάστιγ ἔχεις .
πτερὼ μὲν οὖν , οἷσί σε ποιήσω τήμερον βεμβικιᾶν 0 .
οὐ πτερυγιεῖς ἐντευθενί ;
οὐκ ἀπολιβάξεις ὦ κάκιστ ἀπολούμενος ;
πικρὰν τάχ ὄψει στρεψοδικοπανουργίαν .
ἀπίωμεν ἡμεῖς ξυλλαβόντες τὰ πτερά .
πολλὰ δὴ καὶ καινὰ καὶ θαυμάστ ἐπεπτόμεσθα καὶ δεινὰ πράγματ εἴδομεν .
ἔστι γὰρ δένδρον πεφυκὸς ἔκτοπόν τι Καρδίας ἀ  πωτέρω Κλεώνυμος , χρήσιμον μὲν οὐδέν , ἄλλως δὲ δειλὸν καὶ μέγα 0 .
τοῦτο τοῦ μὲν ἦρος ἀεὶ βλαστάνει καὶ συκοφαντεῖ , τοῦ δὲ χειμῶνος πάλιν τὰς ἀσπίδας φυλλορροεῖ .
ἔστι δ αὗ χώρα πρὸς αὐτῷ τῷ σκότῳ πόρρω τις ἐν τῇ λύχνων ἐρημίᾳ , ἔνθα τοῖς ἥρωσιν ἄνθρωποι ξυναριστῶσι καὶ ξύν  εισι πλὴν τῆς ἑσπέρας .
τηνικαῦτα δ οὐκέτ ἦν ἀσφαλὲς ξυντυγχάνειν .
εἰ γὰρ ἐντύχοι τις ἥρῳ τῶν βροτῶν νύκτωρ Ὀρέστῃ , γυμνὸς ἦν πληγεὶς ὑπ αὐτοῦ πάντα τ ἀπιδέξια .
οἴμοι τάλας , ὁ Ζεὺς ὅπως μή μ ὄψεται 0 .
ποῦ Πισθέταιρός ἐστ 0 ;
ἔα τουτὶ τί ἦν ;
τίς ὁ συγκαλυμμός 0 ;
τῶν θεῶν ὁρᾷς τινα ἐμοῦ κατόπιν ἐνταῦθα ;
μὰ Δί ἐγὼ μὲν οὔ 0 .
πηνίκ ἐστὶν ἄρα τῆς ἡμέρας ;
ὁπηνίκα 0 ;
σμικρόν τι μετὰ μεσημβρίαν 0 .
ἀλλὰ σὺ τίς εἶ ;
βουλυτὸς ἢ περαιτέρω 0 ;
οἴμ ὡς βδελύττομαί σε .
τί γὰρ ὁ Ζεὺς ποιεῖ ;
ἀπαιθριάζει τὰς νεφέλας ἢ ξυννέφει ;
οἴμωζε μεγάλ .
οὕτω μὲν ἐκκεκαλύψομαι .
ὦ φίλε Προμηθεῦ 0 .
παῦε παῦε , μὴ βόα .
τί γὰρ ἔστι ;
σίγα , μὴ κάλει μου τ οὔνομα ·
ἀπὸ γάρ μ ὀλεῖς , εἴ μ ἐνθάδ ὁ Ζεὺς ὄψεται .
ἀλλ ἵνα φράσω σοι πάντα τ ἄνω πράγματα , τουτὶ λαβών μου τὸ σκιάδειον ὑπέρεχε ἄνωθεν , ὡς ἂν μή μ ὁρῶσιν οἱ θεοί .
εὖ γ ἐπενόησας αὐτὸ καὶ προμηθικῶς .
ὑπόδυθι ταχὺ δὴ κ ᾆτα θαρρήσας λέγε .
ἄκουε δή νυν .
ὡς ἀκούοντος λέγε .
ἀπόλωλεν ὁ Ζεύς .
πηνίκ ἄττ ἀπώλετο ;
ἐξ οὗπερ ὑμεῖς ᾠκίσατε τὸν ἀέρα .
θύει γὰρ οὐδεὶς οὐδὲν ἀνθρώπων ἔτι θεοῖσιν , οὐ δὲ κνῖσα μηρίων ἄπο ἀνῆλθεν ὡς ἡμᾶς ἀπ ἐκείνου τοῦ χρόνου , ἀλλ ὡσπερεὶ Θεσμοφορίοις νηστεύομεν ἄνευ θυηλῶν ·
οἱ δὲ βάρβαροι θεοὶ πεινῶντες ὥσπερ Ἰλλυριοὶ κεκριγότες ἐπιστρατεύσειν φάσ ἄνωθεν τῷ Διί , εἰ μὴ παρέξει τ ἀμπόρι ἀνεῳγμένα , ἵν εἰσάγοιτο σπλάγχνα κατατετμημένα 0 .
εἰσὶν γὰρ ἕτεροι βάρβαροι θεοί τινες ἄνωθεν ὑμῶν ;
οὐ γάρ εἰσι βάρβαροι , ὅθεν ὁ πατρῷός ἐστιν Ἐξηκεστίδῃ ;
ὄνομα δὲ τούτοις τοῖς θεοῖς τοῖς βαρβάροις τί ἔστιν ;
ὅ τι ἔστιν ;
τριβαλλοί .
ἐντεῦθεν ἆρα τ οὐπιτριβείης ἐγένετο ;
μάλιστα πάντων 0 .
ἓν δέ σοι λέγω σαφές ·
ἥξουσι πρέσβεις δεῦρο περὶ διαλλαγῶν παρὰ τοῦ Διὸς καὶ τῶν Τριβαλλῶν τῶν ἄνω ·
ὑμεῖς δὲ μὴ σπένδεσθ , ἐὰν μὴ παραδιδῷ τὸ σκῆπτρον ὁ Ζεὺς τοῖσιν ὄρνισιν πάλιν , καὶ τὴν Βασίλειάν σοι γυναῖκ ἔχειν διδῷ .
τίς ἐστιν ἡ Βασίλεια ;
καλλίστη κόρη , ἥπερ ταμιεύει τὸν κεραυνὸν τοῦ Διὸς καὶ τ ἄλλ ἁπαξάπαντα , τὴν εὐβουλίαν τὴν εὐνομίαν τὴν σωφροσύνην τὰ νεώρια , τὴν λοιδορίαν τὸν κωλακρέτην τὰ τριώβολα 0 .
ἅπαντά γ ἆρ αὐτῷ ταμιεύει ;
ἥν γ ἢν σὺ παρ ἐκείνου παραλάβῃς , πάντ ἔχεις .
τούτων ἕνεκα δεῦρ ἦλθον , ἵνα φράσαιμί σοι .
ἀεί ποτ ἀνθρώποις γὰρ εὔνους εἴμ ἐγώ .
μόνον θεῶν γὰρ διὰ σ ἀπανθρακίζομεν .
μισῶ δ ἅπαντας τοὺς θεούς , ὡς οἶσθα σύ .
νὴ τὸν Δί ἀεὶ δῆτα θεομισὴς ἔφυς .
τίμων καθαρός .
ἀλλ ὡς ἂν ἀποτρέχω πάλιν , φέρε τὸ σκιάδειον , ἵνα με κ ἂν ὁ Ζεὺς ἴδῃ ἄνωθεν , ἀκολουθεῖν δοκῶ κανηφόρῳ .
καὶ τὸν δίφρον γε διφροφόρει τονδὶ λαβών .
πρὸς δὲ τοῖς Σκιάποσιν λίμνη τις ἔστ ἄλουτος οὗ ψυχαγωγεῖ Σωκράτης ·
ἔνθα καὶ Πείσανδρος ἦλθε δεόμενος ψυχὴν ἰδεῖν ἣ ζῶντ ἐκεῖνον πρ οὔλιπε , σφάγι ἔχων κάμηλον ἀμνόν τιν , ἧς λαιμοὺς τεμὼν ὥσπερ ποθ οὑδυσσεὺς ἀπῆλθε , κ ᾆτ ἀνῆλθ αὐτῷ κάτωθεν πρὸς τὸ λαῖτμα τῆς καμήλου Χαιρεφῶν ἡ νυκτερίς 0 .
τὸ μὲν πόλισμα τῆς Νεφελοκοκκυγίας ὁρᾶν τοδὶ πάρεστιν , οἷ πρεσβεύομεν .
οὗτος τί δρᾷς ;
ἐπ ἀριστέρ οὕτως ἀμπέχει ;
οὐ μεταβαλεῖς θο ἰμάτιον θ οἰμάτιον ὧδ ἐπιδέξια ;
τί ὦ κακόδαιμον 0 ;
λαισποδίας εἶ τὴν φύσιν ;
ὦ δημοκρατία ποῖ προβιβᾷς ἡμᾶς ποτε , εἰ τουτονί γ ἐχειροτόνησαν οἱ θεοί ;
ἕξεις ἀτρέμας ;
οἴμωζε ·
πολὺ γὰρ δή σ ἐγὼ ἑόρακα πάντων βαρβαρώτατον θεῶν .
ἄγε δὴ τί δρῶμεν Ἡράκλεις ;
ἀκήκοας ἐμοῦ γ ὅτι τὸν ἄνθρωπον ἄγχειν βούλομαι , ὅστις ποτ ἔσθ ὁ τοὺς θεοὺς ἀποτειχίσας .
ἀλλ ὦγάθ ᾑρήμεσθα περὶ διαλλαγῶν πρέσβεις .
διπλασίως μᾶλλον ἄγχειν μοι δοκεῖ .
τὴν τυρόκνηστίν τις δότω ·
φέρε σίλφιον ·
τυρὸν φερέτω τις ·
πυρπόλει τοὺς ἄνθρακας .
τὸν ἄνδρα χαίρειν οἱ θεοὶ κελεύομεν τρεῖς ὄντες ἡμεῖς .
ἀλλ ἐπικνῶ τὸ σίλφιον .
τὰ δὲ κρέα τοῦ ταῦτ ἐστίν ;
ὄρνιθές τινες ἐπανιστάμενοι τοῖς δημοτικοῖσιν ὀρνέοις ἔδοξαν ἀδικεῖν .
εἶτα δῆτα σίλφιον εἴπικνῇς πρότερον αὐτοῖσιν 0 ;
ὦ χαῖρ Ἡράκλεις 0 .
πρεσβεύοντες ἡμεῖς ἥκομεν παρὰ τῶν θεῶν περὶ πολέμου καταλλαγῆς .
ἔλαιον οὐκ ἔνεστιν ἐν τῇ ληκύθῳ .
καὶ μὴν τά γ ὀρνίθεια λιπάρ εἶναι πρέπει .
ἡμεῖς τε γὰρ πολεμοῦντες οὐ κερδαίνομεν , ὑμεῖς τ ἂν ἡμῖν τοῖς θεοῖς ὄντες φίλοι ὄμβριον ὕδωρ ἂν εἴχετ ἐν τοῖς τέλμασιν , ἀλκυονίδας τ ἂν ἤγεθ ἡμέρας ἀεί .
τούτων περὶ πάντων αὐτοκράτορες ἥκομεν .
ἀλλ οὔ τε πρότερον πώποθ ἡμεῖς ἤρξαμεν πολέμου πρὸς ὑμᾶς , νῦν τ ἐθέλομεν , εἰ δοκεῖ , ἐάν τι δίκαιον ἀλλὰ νῦν ἐθέλητε δρᾶν , σπονδὰς ποιεῖσθαι .
τὰ δὲ δίκαι ἐστὶν ταδί , τὸ σκῆπτρον ἡμῖν τοῖσιν ὄρνισιν πάλιν τὸν Δί ἀποδοῦναι ·
κ ἂν διαλλαττώμεθα ἐπὶ τοῖσδε , τοὺς πρέσβεις ἐπ ἄριστον καλῶ .
ἐμοὶ μὲν ἀπόχρη ταῦτα καὶ ψηφίζομαι .
ἠλίθιος καὶ γάστρις εἶ .
ἀποστερεῖς τὸν πατέρα τῆς τυραννίδος ;
οὐ γὰρ μεῖζον ὑμεῖς οἱ θεοὶ ἰσχύσετ , ἢν ὄρνιθες ἄρξωσιν κάτω ;
νῦν μέν γ ὑπὸ ταῖς νεφέλαισιν ἐγκεκρυμμένοι κύψαντες ἐπιορκοῦσιν ὑμᾶς οἱ βροτοί ·
ἐὰν δὲ τοὺς ὄρνις ἔχητε συμμάχους , ὅταν ὀμνύῃ τις τὸν κόρακα καὶ τὸν Δία , ὁ κόραξ παρελθὼν τ οὐπιορκοῦντος λάθρᾳ προσπτόμενος ἐκκόψει τὸν ὀφθαλμὸν θενών .
νὴ τὸν Ποσειδῶ ταῦτά γέ τοι καλῶς λέγεις .
κ ἀμοὶ δοκεῖ .
τί δαὶ σὺ φῄς ;
ναβαισατρεῦ .
ἐπαινεῖ χ οὖτος .
ἕτερόν νυν ἔτι ἀκούσαθ ὅσον ὑμᾶς ἀγαθὸν ποιήσομεν 0 .
ἐάν τις ἀνθρώπων ἱερεῖόν τῳ θεῶν εὐξάμενος εἶτα διασοφίζηται λέγων , μενετοὶ θεοί , καὶ μἀποδιδῷ μισητίᾳ , ἀναπράξομεν καὶ ταῦτα .
φέρ ἴδω τῷ τρόπῳ ;
ὅταν διαριθμῶν ἀργυρίδιον τύχῃ ἅνθρωπος οὗτος , ἢ καθῆται λούμενος , καταπτόμενος ἰκτῖνος ἁρπάσας λάθρᾳ προβάτοιν δυοῖν τιμὴν ἀνοίσει τῷ θεῷ .
τὸ σκῆπτρον ἀποδοῦναι πάλιν ψηφίζομαι τούτοις ἐγώ .
καὶ τὸν Τριβαλλόν νυν ἐροῦ .
ὁ Τριβαλλός , οἰμώζειν δοκεῖ σοι ;
σαυνάκα βακταρικροῦσα 0 .
φησί μ εὖ λέγειν πάνυ .
εἴ τοι δοκεῖ σφῷν ταῦτα , κ ἀμοὶ συνδοκεῖ .
οὗτος , δοκεῖ δρᾶν ταῦτα τοῦ σκήπτρου πέρι .
καὶ νὴ Δί ἕτερόν γ ἐστὶν οὗ μνήσθην ἐγώ .
τὴν μὲν γὰρ Ἥραν παραδίδωμι τῷ Διί , τὴν δὲ Βασίλειαν τὴν κόρην γυναῖκ ἐμοὶ ἐκδοτέον ἐστίν .
οὐ διαλλαγῶν ἐρᾷς .
ἀπίωμεν οἴκαδ αὖθις .
ὀλίγον μοι μέλει .
μάγειρε τὸ κατάχυσμα χρὴ ποιεῖν γλυκύ .
ὦ δαιμόνι ἀνθρώπων Πόσειδον ποῖ φέρει ;
ἡμεῖς περὶ γυναικὸς μιᾶς πολεμήσομεν ;
τί δαὶ ποιῶμεν ;
διαλλαττώμεθα .
τί δ ᾠζύρ 0 ;
οὐκ οἶσθ ἐξαπατώμενος πάλαι ;
βλάπτεις δέ τοι σὺ σαυτόν .
ἢν γὰρ ἀποθάνῃ ὁ Ζεὺς παραδοὺς τούτοισι τὴν τυραννίδα , πένης ἔσει σύ .
σοῦ γὰρ ἅπαντα γίγνεται τὰ χρήμαθ , ὅσ ἂν ὁ Ζεὺς ἀποθνῄσκων καταλίπῃ .
οἴμοι τάλας οἷόν σε περισοφίζεται .
δεῦρ ὡς ἔμ ἀποχώρησον , ἵνα τί σοι φράσω .
διαβάλλεταί σ ὁ θεῖος ὦ πόνηρε σύ .
τῶν γὰρ πατρῴων οὐ δ ἀκαρῆ μέτεστί σοι κατὰ τοὺς νόμους ·
νόθος γὰρ εἶ κοὐ γνήσιος .
ἐγὼ νόθος 0 ;
σὺ μέντοι νὴ Δία ὤν γε ξένης γυναικός 0 .
ἢ πῶς ἄν ποτε ἐπίκληρον εἶναι τὴν Ἀθηναίαν δοκεῖς , οὖσαν θυγατέρ , ὄντων ἀδελφῶν γυησίων ;
τί δ ἢν ὁ πατὴρ ἐμοὶ διδῷ τὰ χρήματα νοθεἶ ἀποθνῄσκων ;
ὁ νόμος αὐτὸν οὐκ ἐᾷ .
οὗτος ὁ Ποσειδῶν πρῶτος , ὃς ἐπαίρει σε νῦν , ἀνθέξεταί σου τῶν πατρῴων χρημάτων φάσκων ἀδελφὸς αὐτὸς εἶναι γνήσιος .
ἐρῶ δὲ δὴ καὶ τὸν Σόλωνός σοι νόμον ·
νόθῳ δὲ μὴ εἶναι ἀγχιστείαν παίδων ὄντων γνησίων 0 .
ἐὰν δὲ παῖδες μὴ ὦσι γνήσιοι , τοῖς ἐγγυτάτω γένους μετεῖναι τῶν χρημάτων 0 .
ἐμοὶ δ ἄρ οὐδὲν τῶν πατρῴων χρημάτων μέτεστιν ;
οὐ μέντοι μὰ Δία 0 .
λέξον δέ μοι , ἤδη σ ὁ πατὴρ εἰσήγαγ ἐς τοὺς φράτερας ;
οὐ δῆτ ἐμέ γε 0 .
καὶ δῆτ ἐθαύμαζον πάλαι .
τί δῆτ ἄνω κέχηνας αἴκειαν βλέπων ;
ἀλλ ἢν μεθ ἡμῶν ᾖς , καταστήσας σ ἐγὼ τύραννον ὀρνίθων παρέξω σοι γάλα .
δίκαι ἔμοιγε καὶ πάλαι δοκεῖς λέγειν περὶ τῆς κόρης , κ ἄγωγε παραδίδωμί σοι .
τ ἀναντία ψηφίζομαι .
ἐν τῷ Τριβαλλῷ πᾶν τὸ πρᾶγμα 0 .
καλάνι κόραυνα καὶ μεγάλα βασιλιναῦ ὄρνιτο παραδίδωμι .
παραδοῦναι λέγει .
μὰ τὸν Δί οὐχ οὗτός γε παραδοῦναι λέγει , εἰ μὴ  βαδίζειν  ωἅσπερ αἱ χελιδόσιν λέγει .
οὐκοῦν παραδοῦναι ταῖς χελιδόσιν λέγει .
σφὼ νῦν διαλλάττεσθε καὶ ξυμβαίνετε ·
ἐγὼ δ , ἐπειδὴ σφῷν δοκεῖ , σιγήσομαι .
ἡμῖν ἃ λέγεις σὺ πάντα συγχωρεῖν δοκεῖ .
ἀλλ ἴθι μεθ ἡμῶν αὐτὸς ἐς τὸν οὐρανόν , ἵνα τὴν Βασίλειαν καὶ τὰ πάντ ἐκεῖ λάβῃς .
ἐς καιρὸν ἆρα κατεκόπησαν οὑτοιὶ ἐς τοὺς γάμους .
βούλεσθε δῆτ ἐγὼ τέως ὀπτῶ τὰ κρέα ταυτὶ μένων ;
ὑμεῖς δ ἴτε .
ὀπτᾷς τὰ κρέα ;
πολλήν γε τενθείαν λέγεις .
οὐκ εἶ μεθ ἡμῶν ;
εὖ γε μέντἂν διετέθην .
ἀλλὰ γαμικὴν χλανίδα δότω τις δεῦρό μοι .
ἔστι δ ἐν Φαναῖσι πρὸς τῇ Κλεψύδρᾳ πανοῦργον ἐγ  γλωττογαστόρων γένος , οἳ θερίζουσίν τε καὶ σπείρουσι καὶ τρυγῶσι ταῖς γλώτταισι συκάζουσί τε ·
βάρβαροι δ εἰσὶν γένος , Γοργίαι τε καὶ Φίλιπποι .
κ ἀπὸ τῶν ἐγγλωττογαστόρων ἐκείνων τῶν Φιλίππων πανταχοῦ τῆς Ἀττικῆς ἡ γλῶττα χωρὶς τέμνεται .
ὦ πάντ ἀγαθὰ πράττοντες , ὦ μείζω λόγου , ὦ τρισμακάριον πτηνὸν ὀρνίθων γένος , δέχεσθε τὸν τύραννον ὀλβίοις δόμοις .
προσέρχεται γὰρ οἷς οὔ τε παμφαὴς ἀστὴρ ἰδεῖν ἔλαμψε χρυσαυγεῖ δόμῳ , οὔ θ ἡλίου τηλαυγὲς ἀκτίνων σέλας τοιοῦτον ἐξέλαμψεν , οἶον ἔρχεται ἔχων γυναικὸς κάλλος οὐ φατὸν λέγειν , πάλλων κεραυνόν , πτεροφόρον Διὸς βέλος ·
ὀσμὴ δ ἀνωνόμαστος ἐς βάθος κύκλου χωρεῖ , καλὸν θέαμα ·
θυμιαμάτων δ αὖραι διαψαίρουσι πλεκτάνην καπνοῦ .
ὁδὶ δὲ κ αὐτός ἐστιν .
ἀλλὰ χρὴ θεᾶς Μούσης ἀνοίγειν ἱερὸν εὔφημον στόμα .
ἄναγε δίεχε πάραγε πάρεχε .
περιπέτεσθε τὸν μάκαρα μάκαρι σὺν τύχᾳ .
ὦ φεῦ φεῦ τῆς ὥρας τοῦ κάλλους 0 .
ὦ μακαριστὸν σὺ γάμον τῇδε πόλει γημας .
μεγάλαι μεγάλαι κατέχουσι τύχαι γένος ὀρνίθων διὰ τόνδε τὸν ἄνδρ .
ἀλλ ὑμεναίοις καὶ νυμφιδίοισι δέχεσθ ᾠδαῖς αὐτὸν καὶ τὴν Βασίλειαν .
ἥρᾳ ποτ Ὀλυμπίᾳ τῶν ἠλιβάτων θρόνων ἄρχοντα θεοῖς μέγαν Μοῖραι ξυνεκοίμισαν ἐν τοιῷδ ὑμεναίῳ .
ὑμὴν ὦ Ὑμέναι ὦ , Ὑμὴν ὦ Ὑμέναι ὦ 0 .
ὁ δ ἀμφιθαλὴς Ἔρως χρυσόπτερος ἡνίας ηὔθυνε παλιντόνους , Ζηνὸς πάροχος γάμων τῆς τ εὐδαίμονος Ἥρας .
ἐχάρην ὕμνοις , ἐχάρην ᾠδαῖς ·
ἄγαμαι δὲ λόγων .
ἄγε νυν αὐτοῦ καὶ τὰς χθονίας κλῄσατε βροντὰς τάς τε πυρώδεις Διὸς ἀστεροπὰς δεινόν τ ἀργῆτα κεραυνόν .
ὦ μέγα χρύσεον ἀστεροπῆς φάος , ὦ Διὸς ἄμβροτον ἔγχος πυρφόρον , ὦ χθόνιαι βαρυαχέες ὀμβροφόροι θ ἅμα βρονταί , αἷς ὅδε νῦν χθόνα σείει .
διὰ σὲ τὰ πάντα κρατήσας καὶ πάρεδρον Βασίλειαν ἔχει Διός .
ὑμὴν ὦ Ὑμέναι ὦ 0 .
ἔπεσθε νῦν γάμοισιν ὦ φῦλα πάντα συννόμων πτεροφόρ ἐπὶ δάπεδον Διὸς καὶ λέχος γαμήλιον .
ὄρεξον ὦ μάκαιρα σὴν χεῖρα καὶ πτερῶν ἐμῶν λαβοῦσα συγχόρευσον ·
αἴρων δὲ κουφιῶ σ ἐγώ .
ἀλαλαλαὶ ἰὴ παιών , τήνελλα καλλίνικος , ὦ δαιμόνων ὑπέρτατε 0 .
ἀλλ εἴ τις ἐς Βακχεῖον αὐτὰς ἐκάλεσεν , ἢ ς Πανὸς ἢ πὶ Κωλιάδ ἢ ς Γενετυλλίδος , οὐ δ ἂν διελθεῖν ἦν ἂν ὑπὸ τῶν τυμπάνων .
νῦν δ οὐδεμία πάρεστιν ἐνταυθοῖ γυνή ·
πλὴν ἥ γ ἐμὴ κωμῆτις ἥδ ἐξέρχεται .
χαῖρ ὦ Καλονίκη .
καὶ σύ γ ὦ Λυσιστράτη 0 .
τί συντετάραξαι 0 ;
μὴ σκυθρώπαζ ὦ τέκνον .